ભાજપ પ્રદેશ પ્રવક્તા ભરતભાઈ પંડયાએ પ્રદેશ કાર્યાલય-શ્રી કમલમ્‌માં મીડિયા સાથે વાત કરી હતી અને ભાજપના આગામી કાર્યક્રમોની માહિતી આપતાં જણાવ્યું હતું કે, આગામી તા. ૨૦ જૂન સવારે ૯ કલાકે વડાપ્રધાન નરેન્દ્રભાઈ મોદી દેશભરના ખેડૂતો સાથે ‘નમો એપ’ તેમજ અન્ય માધ્યમો દ્વારા સીધી વાત કરવાના છે. ભાજપ કિસાન મોરચા દ્વારા ગુજરાતભરમાં શક્તિકેન્દ્રો પર ખેડૂતો સાથે સામુહિકતામાં સાંભળવાનો કાર્યક્રમ રાખવામાં આવ્યો છે.